Hotărârea Tribunalului (Camera a treia) din 28 martie 2017 –El‑Qaddafi/Consiliul
(Cauza T‑681/14)
„Politica externă și de securitate comună – Măsuri restrictive adoptate împotriva Libiei – Înghețarea fondurilor – Restricții privind intrarea sau trecerea în tranzit pe teritoriul Uniunii – Menținerea numelui reclamantei – Drept la apărare – Obligația de motivare”
1.      Acțiune în anulare – Termene – Momentul de la care începe să curgă termenul – Notificare – Noțiune – Notificare către reprezentantul reclamantului – Condiție
(art. 263 al șaselea paragraf TFUE)
(a se vedea punctul 31)
2.      Acte ale instituțiilor – Motivare – Obligație – Conținut – Măsuri restrictive împotriva Libiei – Interdicția de intrare și de trecere, precum și înghețarea fondurilor anumitor persoane și entități care au participat la săvârșirea unor încălcări grave ale drepturilor omului în acest stat – Decizie care se înscrie într‑un context cunoscut de persoana interesată – Admisibilitatea unei motivări sumare
(art. 296 TFUE; Deciziile 2011/137/PESC și 2014/380/PESC ale Consiliului; Regulamentele nr. 204/2011 și nr. 689/2014 ale Consiliului)
(a se vedea punctele 56-60, 63 și 74)
Obiectul
Cerere formulată în temeiul articolului 263 TFUE, prin care se solicită anularea, pe de o parte, a Deciziei 2014/380/PESC a Consiliului din 23 iunie 2014 de modificare a Deciziei 2011/137/PESC privind măsuri restrictive având în vedere situația din Libia (JO 2014, L 183, p. 52), în măsura în care menține numele reclamantei pe lista care figurează în anexele I și III la Decizia 2011/137/PESC a Consiliului din 28 februarie 2011 privind măsuri restrictive având în vedere situația din Libia (JO 2011, L 58, p. 53), și, pe de altă parte, a Regulamentului de punere în aplicare (UE) nr. 689/2014 al Consiliului din 23 iunie 2014 privind punerea în aplicare a articolului 16 alineatul (2) din Regulamentul (UE) nr. 204/2011 privind măsuri restrictive având în vedere situația din Libia (JO 2014, L 183, p. 1), în măsura în care menține numele reclamantei pe lista care figurează în anexa II la Regulamentul (UE) nr. 204/2011 al Consiliului din 2 martie 2011 privind măsuri restrictive având în vedere situația din Libia (JO 2011, L 58, p. 1).
Dispozitivul
1)
Anulează Decizia 2014/380/PESC a Consiliului din 23 iunie 2014 de modificare a Deciziei 2011/137/PESC privind măsuri restrictive având în vedere situația din Libia, în măsura în care menține numele doamnei Aisha Muammer Mohamed El‑Qaddafi pe lista care figurează în anexele I și III la Decizia 2011/137/PESC a Consiliului din 28 februarie 2011 privind măsuri restrictive având în vedere situația din Libia.
2)
Anulează Regulamentul de punere în aplicare (UE) nr. 689/2014 al Consiliului din 23 iunie 2014 privind punerea în aplicare a articolului 16 alineatul (2) din Regulamentul (UE) nr. 204/2011 privind măsuri restrictive având în vedere situația din Libia, în măsura în care menține numele doamnei El‑Qaddafi pe lista care figurează în anexa II la Regulamentul (UE) nr. 204/2011 al Consiliului din 2 martie 2011 privind măsuri restrictive având în vedere situația din Libia.
3)
Obligă Consiliul Uniunii Europene la plata cheltuielilor de judecată.